b'\n_START_ARTICLE_\nWindows 9x\n_START_PARAGRAPH_\nWindows 9x ir visp\xc4\x81r\xc4\xabgs nosaukums, kas attiecas uz Microsoft Windows datoru oper\xc4\x93t\xc4\x81jsist\xc4\x93mu s\xc4\x93riju, kas tika rad\xc4\xabtas no 1995. l\xc4\xabdz 2000. gadam un bija balst\xc4\xabtas uz Windows 95 kodolu un MS-DOS pamatiem, kas n\xc4\x81kamaj\xc4\x81s versij\xc4\x81s tika uzlaboti. \xc5\xa0is apz\xc4\xabm\xc4\x93jums iek\xc4\xbcauj visas Windows 95, Windows 98 un Windows ME versijas._NEWLINE_Windows 9x galvenok\xc4\x81rt tika izmantots darbstacij\xc4\x81m. 1998. gad\xc4\x81 Windows pieder\xc4\x93ja 82% no oper\xc4\x93t\xc4\x81jsist\xc4\x93mu tirgus._NEWLINE_Windows 9x iek\xc5\xa1\xc4\x93jais versijas numurs bija 4.x. Iepriek\xc5\xa1\xc4\x93j\xc4\x81s MS-DOS balst\xc4\xabt\xc4\x81s Windows versijas izmantoja versijas numuru 3.2 vai zem\xc4\x81ku. Windows NT, kas bija paredz\xc4\x93ts profesion\xc4\x81liem lietot\xc4\x81jiem, t\xc4\xabkla datoriem un uz\xc5\x86\xc4\x93mumiem, izmantoja l\xc4\xabdz\xc4\xabgu, bet at\xc5\xa1\xc4\xb7ir\xc4\xabgu versijas numuru starp 3.1 un 4.0._NEWLINE_P\xc4\x93d\xc4\x93j\xc4\x81 Windows 9x s\xc4\x93rijas oper\xc4\x93t\xc4\x81jsist\xc4\x93ma tika izlaista 2000. gada septembr\xc4\xab ar nosaukumu Windows ME, t\xc4\x81s iek\xc5\xa1\xc4\x93jais versijas numurs bija 4.9. Visas turpm\xc4\x81k\xc4\x81s Windows versijas, s\xc4\x81kot ar Windows 2000 un Windows XP, tika balst\xc4\xabtas uz Windows NT izejas koda.'